Selskabet blev stiftet i [[København]] i [[1959]] af en række fremtrædende primært danske heraldikere, først og fremmest [[Sven Tito Achen]] og Ernst Verwohlt. Kort efter blev foreningen omorganiseret til at være skandinavisk selskab med repræsentanter fra [[Finland]], Island, Norge og Sverige. Siden 1960 har selskabet to gange om året (marts og oktober) udgivet det internationalt anerkendte ''[[Heraldisk Tidsskrift]]''. Ud over dette udgiver foreningen en skriftserie, ''Heraldiske Studier'', som med ujævne mellemrum udgiver større hæfter og bøger om heraldik, ofte i samarbejde med Syddansk Universitetsforlag, f.eks. ''Dansk Heraldisk Bibliografi 1569-1999'' (2002)<ref>[http://www.universitypress.dk/shop/dansk-heraldisk-bibliografi-1124p.html Dansk Heraldisk bibliografi 1569-1999, Syddansk Universitetsforlag<!-- Bot genereret titel -->]</ref> og ''Magtens Besegling'' (2013).
Foreninger